Diari Oficial de la Generalitat Valenciana


Sumari del DOGV 4177, del 28-01-2002 (2002/588)

RESOLUCIÓ de 17 de gener de 2002, del president de la Junta Qualificadora de Coneixements de Valencià, per la qual s'establix un nou període de matrícula per a la prova extraordinària del certificat de grau mitjà de coneixements de valencià que expedix la Junta Qualificadora de Coneixements de Valencià.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4177

Data del DOGV
:   28-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/588


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 17 de gener de 2002, del president de la Junta Qualificadora de Coneixements de Valencià, per la qual s'establix un nou període de matrícula per a la prova extraordinària del certificat de grau mitjà de coneixements de valencià que expedix la Junta Qualificadora de Coneixements de Valencià. [2002/M588]
  
La comissió delegada del ple de la Junta Qualificadora de Coneixements de Valencià va acordar, en la sessió del passat 5 de juny, aprovar la realització de proves extraordinàries per a les persones que no tenen acreditat el certificat de grau mitjà de coneixements de valencià i acrediten ser doctor, enginyer, enginyer tècnic, arquitecte, llicenciat, diplomat o mestre, o disposar d'alguna titulació equivalent a efecte de docència.
  
Per Resolució de 12 de novembre de 2001 (DOGV núm. 4.131, de 20 de novembre de 2001), es van convocar les mencionades proves extraordinàries i es va establir un termini de presentació de sol·licituds de l'1 al 20 de desembre de 2001.
  
El caràcter absolutament extraordinari d'estes proves ha originat que moltes persones interessades en tingueren coneixement quan el termini mencionat havia finalitzat.
  
L'article 42 de la Llei 10/2001, de 27 de desembre, de Pressupostos de la Generalitat Valenciana per a l'exercici 2002, disposa que la quantia de les taxes de la Generalitat Valenciana s'incrementa un 1,02% respecte a l'import de 2001.
  
Per tot això, i segons el que disposa l'article 10 del Decret 47/1989, de 4 d'abril, del Consell de la Generalitat Valenciana, pel qual es regulen les funcions, la composició i l'organització de la Junta Qualificadora de Coneixements de Valencià, resolc:
  
Primer
  
Establir un nou termini de presentació de sol·licituds per a la prova extraordinària que es realitzarà el dia 23 de març de 2002. Este període serà del 4 al 22 de febrer de 2002, ambdós inclosos.
  
Segon
  
Per a participar en estes proves cal abonar una taxa de 9,48 euros, que s'ingressaran fent servir l'imprés multicòpia que es trobarà a disposició de les persones interessades en la Conselleria de Cultura i Educació, en les direccions territorials de Cultura i Educació i en les oficines PROP de la Generalitat Valenciana.
  
Contra esta resolució, que no esgota la via administrativa, les persones interessades podran interposar recurs d'alçada davant l'òrgan que ha dictat l'acte o el superior jeràrquic en el termini d'un mes a comptar des de l'endemà de la seua publicació en el Diari Oficial de la Generalitat Valenciana. Tot això de conformitat amb allò que s'ha disposat en els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.